Lonomia

se systematisk inndeling

Lonomia er en slekt av sommerfugler som hører til familien påfuglspinnere (Saturniidae).

Utseende 
Nokså store (vingespenn 80-110 millimeter), slanke, hårete påfuglspinnere. Vingene er grå eller brunlige, med en eller flere lengdestreker som når sommerfuglen sitter med delvis utstrakte vinger får den til å ligne et vissent blad. Larvene er kamfulasjefarget, med stive hår som er knyttet til giftkjertler.

Levevis 
Som hos mange andre påfuglspinnere kan larvene leve på mange ulike busker og trær. Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår 
Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika. Denne slekten er særlig beryktet for sin giftighet, dødsfall forekommer regelmessig fordi mennesker har vært i kontakt med larveansamlinger. Den mest problematiske arten er Lonomia obliqua i Brasil. Hudkontakt med flere larver av denne arten kan medføre store indre blødninger, nyresvikt og hemolyse, og det er beregnet at det er dødelig i 1 - 2 % av alle tilfeller.
Det er gjort betydelig medisinsk forskning på denne arten, både fordi den representerer en betydelig helserisiko, men også fordi giftstoffene dens kan omfatte medisinsk svært interessante stoffer, blant annet antikoagulanter.

Utbredelse 
Slekten er utbredt i Mellom- og Sør-Amerika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Hemileucinae – 25 slekter, Amerika
 Slekten Lonomia Walker, 1855
 Lonomia achelous (Cramer, 1777) — Bolivia, Venezuela, Colombia, Ecuador, Fransk Guyana, Brasil, Peru, Surinam
 Lonomia beneluzi Lemaire, 2002 — Fransk Guyana
 Lonomia camox Lemaire, 1972 — Venezuela, Fransk Guyana, Surinam
 Lonomia columbiana Lemaire, 1972 — Costa Rica, Panama, Colombia
 Lonomia descimoni Lemaire, 1972 — Bolivia, Colombia, Ecuador, Fransk Guyana, Peru, Surinam, Brasil
 Lonomia diabolus Draudt, 1929 — Brasil, Fransk Guyana
 Lonomia electra Druce, 1886 — Mellom-Amerika nord til Mexico
 Lonomia francescae L. Racheli, 2005 — Ecuador
 Lonomia frankae Meister, Naumann, Brosch & Wenczel, 2005 — Peru
 Lonomia obliqua Walker, 1855 — Argentina, Brasil, Uruguay
 Lonomia pseudobliqua Lemaire, 1973 — Bolivia, Colombia, Ecuador, Venezuela, Peru
 Lonomia rufescens Lemaire, 1972 — Nicaragua til Panama, Colombia, Peru
 Lonomia serranoi Lemaire, 2002 — El Salvador
 Lonomia venezuelensis Lemaire, 1972 — Venezuela

Kilder 
 Markku Savela's Lepidoptera and some other life forms: Sjekkliste over artene. Hentet 13.11. 2012.
 Cahurel, A. Saturniidae de Guyane française: Hemileucinae

Eksterne lenker 
 

Påfuglspinnere
Sommerfugler formelt beskrevet i 1855
Dyr formelt beskrevet av Francis Walker